شه‌فه‌ق نيوز/ ئاژانس روێته‌ر باس له‌ به‌ڵگه‌يگ وزاره‌ت خارجيه‌ێ ئه‌مريكى كرد وه‌ ئه‌وه‌گ ئداره‌ێ دوناڵد ترامپ له‌ ئمڕووه‌و داواێ زانيارێ ئه‌كا له‌ گشت په‌نابه‌ره‌يل له‌باره‌ێ شوونه‌يليان له‌ 10 ساڵ گوزه‌يشت ك يه‌يش دو ئه‌وه‌نه‌ێ ئه‌و ماوه‌ێ خواسته‌ ئيسه‌سه‌، ئه‌ويش له‌ڕێ كرده‌وه‌يگ وشكانن ئه‌و داواكاريه‌يل په‌نابه‌ريه‌ ئه‌را وڵاته‌يل يه‌كگرتگ.
حكومه‌ت ئه‌مريكى گاميگ ئه‌گرێده‌ وه‌ر جوور ئه‌وه‌گ وه‌رگريكه‌ره‌يل له‌ مافه‌يل ئاده‌ميزاد باسى ئه‌كه‌ن ك له‌ڕوێ كرده‌وه‌ييه‌و داواكارى زوورم په‌نابه‌ره‌يل وسيه‌ێد ك له‌ 11 ده‌وڵه‌تن و ته‌نانه‌ت له‌ فلستينيشه‌و، ئه‌ويش وه‌ بوونه‌ێ مه‌رجه‌يل تازه‌يگ ئه‌را وه‌رگرتن زانياريه‌يل ئاسايشى له‌بانيان.
جى باسه‌، حكومه‌ت ئه‌مريكى رينماييش ئه‌را ئه‌و ريكخرياگه‌يليشه‌ ده‌ركرد ك رێ و شوونه‌يل داوكارى په‌نابه‌رێ رێك ئه‌خه‌ن وه‌ ئه‌وه‌گ له‌ڕوێ ئاسايشييه‌و زانياريه‌يل ته‌ماميگ بيه‌ن وه‌ل ئيفاده‌ وه‌ گامه‌يل رينمايى تازه‌يگ و له‌وانه‌يش وشكانن تليفۆن و پۆست ئه‌لكترۆنى و ناونيشان له‌بان ده‌ ساڵ گوزه‌يشت ئه‌را ئه‌و شوونه‌يله‌ ك فيشتر له‌ 30 رووژ له‌تى بوينه‌ وه‌ل مه‌رجه‌يل تر.
